Adieyi Mfwete Vanga avo Bankomekene mu Vukana?
Nanga olenda yindula vo ke diambi ko mu vukana kadi “wantu awonso vanga bevanganga wo.”
Badika ediadi!
E ludi kia diambu i diadi: Ke wantu awonso ko bevanganga wo.
Nanga watanga kala muna zulunalu yovo nkanda miakaka misonganga vo ulolo wa wantu bevanganga evangu diadi. Muna bong’e nona, kuna Estados Unidos, vana vena aleke tatu bena mu ntela ya tanga sikola, awole mu yau, bevukananga. Ediadi disonganga vo vana vena aleke tatu, mosi muna yau kevanganga wo ko, ozevo ke wantu onso ko bevanganga wo.
Adieyi tuvova mu kuma kia aleke bevukananga? Lufimpu luvangwanga, lusonganga vo aleke bevukananga benwananga ye mambu mayingi ma mpasi nze mama:
Kuyibanza. Aleke ayingi bavukananga vitila basompa, bekuyibanzanga mu kuma kia dina bavanganga.
Lembi Bundana e Vuvu. Wantu bezalanga ye wonga vava befokolang’o vukana. Bekatikisanga: ‘Ndioyo muntu olele yame, yo nani diaka kaleka yandi?’
Ntantu. Ndumba zayingi beluta zolanga muntu olenda kubatanina, ke muntu olenda kubasakanena ko. Matoko mayingi bemonanga vo ke bena ye nzola ko kwa ndumba bavukanene yau.
Ziku kia Diambu i Diadi: Zitisa nitu aku, kuteki yo nkatu ko. Songa vo u nkwa umbakuzi. Zitisa nsiku a Nzambi mu diambu dia vukana vitila wasompa. Vingila yavana osompa. Okala ye lau dia yangalela evangu diadi lembi kwa kendalala yovo kuyibanza. Olenda kuyivenga mu mpasi zibwilanga awana bevukananga vitila basompa.—Ngana 7:22, 23; 1 Korinto 7:3.
kon_Latn kon_Latn lua_Latn mri_Latn umb_Latn kon_Latn kmb_Latn kon_Latn kon_Latn kon_Latn